

**(Această versiune consolidată a actului administrativ este un instrument de documentare, are doar scop informativ și nu produce efecte juridice, fiind elaborată în temeiul:**

* **art. 70^1 din Legea nr. 24/2000, republicată, cu modificările și completările ulterioare;**
* **modificărilor aduse prin Hotărârea Consiliului Județean Cluj nr. 69/29.04.2025)**

**H O T Ă R Â R E**

**privind desemnarea a şase consilieri judeţeni care să facă parte din**

**Autoritatea Teritorială de Ordine Publică Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr10 din 17.01.2025 privind desemnarea a 6 consilieri judeţeni care să facă parte din Autoritatea Teritorială de Ordine Publică Cluj, propus de de Preşedintele Consiliului Judeţean Cluj, domnul Tişe Alin, care este însoţit de Referatul de aprobare cu nr. 1875/17.01.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 1877/17.01.2025 şi de Avizul cu nr. 1875 din 21.01.2025 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Ordinul Prefectului Judeţului Cluj nr. 630/2024 privind constatarea ca legal constituit a Consiliului Județean Cluj;
* Ordinul Prefectului Judeţului Cluj nr. 738/2024 privind constituirea Comitetului de organizare al Autorităţii Teritoriale de Ordine Publică Cluj;
* Adresa Comitetului de organizare a Autorităţii Teritoriale de Ordine Publică Cluj cu nr. 12024/19.12.2024, înregistrată la Consiliul Judeţean Cluj cu nr. 53299/20.12.2024;

Luând în considerare prevederile:

* art. 2, art. 3 alin. (2), art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 139 și ale art. 142 – 153 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020, republicată 2;

În conformitate cu prevederile:

* art. 173 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 17 din Legea privind organizarea şi funcţionarea Poliţiei Române nr. 218/2002, republicată, cu modificările şi completările ulterioare;
* art. 4 - 5, art. 8 şi ale art. 9 din Hotărârea Guvernului nr. 787/2002 privind aprobarea Regulamentului de organizare şi funcţionare a Autorităţii Teritoriale de Ordine Publică Cluj;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1.** Se desemnează în calitate de membri ai Autorității Teritoriale de Ordine Publică Cluj, pe durata actualului mandat al Consiliului Județean Cluj, următorii consilieri județeni:

1. domnul Ciuta Cristian-Ilie;
2. domnul Molhem Bashar;
3. domnul Cordoș Alexandru;
4. domnul Antal Géza;
5. domnul Iepure Mihai-Florin;
6. domnul Petaca Alexandru-Dan.

***(Art. 1 a fost modificat de pct.1 al art.I din Hotărârea Consiliului Județean Cluj nr. 69/2025).***

**Art. 2.** La data comunicării prezentei hotărâri se abrogă Hotărârea Consiliului Judeţean Cluj nr. 11/2021 privind desemnarea a șase consilieri județeni care să facă parte din Autoritatea Teritorială de Ordine Publică Cluj, cu modificările ulterioare.

**Art. 3.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Administrație și Relații Publice-Serviciul Administrație Publică, ATOP, în colaborare cu Comitetul de organizare a Autorității Teritoriale de Ordine Publică Cluj.

**Art. 4.** Prezenta hotărâre se comunică Direcției Administrație și Relații Publice-Serviciul Administrație Publică, ATOP; Comitetului de organizare a Autorității Teritoriale de Ordine Publică Cluj; persoanelor nominalizate la articolul 1; precum și Prefectului Județului Cluj, și se aduce la cunoștință publică prin afișare la sediul Consiliului Județean Cluj şi pe pagina de internet „www.cjcluj.ro”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 6 din 29 ianuarie 2025**

*Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.*